Verkragting-klag teen Vavi glo laat vaarZwelinzima Vavi Zwelinzima Vavi, uitvoerende hoof van Cosatu, het Maandag op die sosiale platform Twitter gesê die vrou wat beweer hy het haar verkrag, het die aantygings teen hom teruggetrek. Hy het Maandag omstreeks 14:00 getwiet: “Die klaagster het die “grief” na slegs 2 ure in die interne dissiplinêre verhoor laat vaar. Dankie aan almal wat my familie ondersteun het.” Hy sê Cosatu gaan binnekort ŉ verklaring oor die voorval uitreik, maar hy gaan nie onderhoude oor die verklaring toestaan nie, aangesien hy “te moeg is” en tyd met sy familie wil deurbring. Maroela Media het vroeër berig Vavi het Saterdag bewerings ontken dat hy ‘n vroulike kollega verkrag het. Hy het egter erken dat hy seks met die vrou gehad het, maar hy het gesê dit was nie aanranding nie omdat hulle albei daartoe ingestem het. Hy het gesê die vrou en haar man wou hom afpers vir R2 miljoen. Lees ook: Verkragting-skandaal: Vavi se klaagster verduidelik wat het gebeur Vavi afgepers in verkragting-skandaal